Factori predispozanţi ai constipaţiei cronice la copil – studiu clinic pe 2 ani
Authors:   Clinica a V-a Pediatrie, Spitalul de Pediatrie „Sf. Maria“, Universitatea de Medicină şi Farmacie „Gr. T. Popa“, Iaşi, România, Olaru Claudia , Diaconescu Smaranda ,   Clinica a V-a Pediatrie, Spitalul de Pediatrie „Sf. Maria“, Universitatea de Medicină şi Farmacie „Gr. T. Popa“, Iaşi, România, Lupu Vasile Valeriu ,   Clinica a V-a Pediatrie, Spitalul de Pediatrie „Sf. Maria“, Universitatea de Medicină şi Farmacie „Gr. T. Popa“, Iaşi, România, Gimiga Nicoleta ,   Clinica a V-a Pediatrie, Spitalul de Pediatrie „Sf. Maria“, Universitatea de Medicină şi Farmacie „Gr. T. Popa“, Iaşi, România, Păduraru Gabriela ,   Clinica a V-a Pediatrie, Spitalul de Pediatrie „Sf. Maria“, Universitatea de Medicină şi Farmacie „Gr. T. Popa“, Iaşi, România, Ignat Ancuţa ,   Clinica a V-a Pediatrie, Spitalul de Pediatrie „Sf. Maria“, Universitatea de Medicină şi Farmacie „Gr. T. Popa“, Iaşi, România, Ciubotariu Gabriela ,   Clinica a V-a Pediatrie, Spitalul de Pediatrie „Sf. Maria“, Universitatea de Medicină şi Farmacie „Gr. T. Popa“, Iaşi, România, Drug Vasile ,   Institutul de Gastroenterologie şi Hepatologie, Universitatea de Medicină şi Farmacie „Gr. T. Popa“, Iaşi, România, Burlea Marin ,   Clinica a V-a Pediatrie, Spitalul de Pediatrie „Sf. Maria“, Universitatea de Medicină şi Farmacie „Gr. T. Popa“, Iaşi, România
Published: July 2022

În ultimul deceniu constipaţia a devenit o problemă actuală de adresabilitate în serviciile de gastroenterologie pediatrică. Obiective. Ne-am propus un studiu pentru a identifica prevalenţa constipaţiei şi stabilirea unor corelaţii între dietă şi mediul socio-familial la copii cu vârste cuprinse între 1 şi 17 ani, internaţi în serviciul de Gastroenterologie, Spitalul Clinic de Urgenţă pentru Copii „Sfânta Maria“ Iaşi, în perioada 1 ianuarie 2012 – 1 ianuarie 2014. Rezultate. Grupul de studiu a constat dintr-un lot de 994 de pacienţi, reprezentând 9,6% din totalul copiilor spitalizaţi. În ceea ce priveşte prevalenţa constipaţiei nu am observat o diferenţă semnifi cativă între sexe, raportul F/M a fost de 1,3/1, dar am remarcat o proporţie semnificativă de pacienţi provenind din mediul urban 68% (676) faţă de 32% (318) din mediul rural. În ceea ce priveşte mediul socio-familial: 34% (338) dintre copii trăiesc cu bunicii, 13,9% (139) provin din familii monoparentale, 6,7% (67) sunt în grija unui asistent maternal şi 2,6% (26) vin din centrele de plasament. În lotul studiat un procent mic de copii au fost alăptaţi, respectiv, 26,2% (261), în prima lună, 10,7% (107) timp de 3 luni în timp ce la 6 luni 98,1% (976) dintre copii au primit o formulă de lapte. Diversificarea a fost făcută incorect în cazul a 41% (408) dintre pacienţi. Doar 14,6% (145) au raportat consumul zilnic de fructe şi legume, în timp ce 51,1% (508) au luat masa cel puţin o dată pe săptămână la restaurante de tip fast-food. 21,6% (214) practică sport cel puţin 2 ore/săptămână, în timp ce 48,7% (484) petrec cel puţin 3 ore/zi la televizor. 12,8% (128) dintre pacienţi sunt supraponderali şi 5,7% (57) obezi. Concluzii. Constipaţia este o boala care afectează copiii de toate vârstele. Nu sunt diferenţe notabile între sexe. Se remarcă o pondere crescută a pacienţilor din mediu urban cu predominanţa unui regim alimentar inadecvat, lipsa activităţii fi zice, precum şi o pondere crescută a pacienţilor supraponderali. Un rol important în modificările psihologice îl deţine mediul socio-familial.